ประธานกรรมการร่างรัฐธรรมนูญ เชื่อวิธีการสรรหากรรมการการเลือกตั้งด้วยการทาบทาม เป็นอีกหนึ่งแนวทางให้ได้คนมีความสามารถเข้ามาทำหน้าที่
ประธานกรรมการร่างรัฐธรรมนูญ เชื่อวิธีการสรรหากรรมการการเลือกตั้งด้วยการทาบทาม เป็นอีกหนึ่งแนวทางให้ได้คนมีความสามารถเข้ามาทำหน้าที่ พร้อมย้ำทุกอย่างขึ้นอยู่กับคณะกรรมการสรรหา




นายมีชัย ฤชุพันธุ์ ประธานกรรมการร่างรัฐธรรมนูญ หรือ กรธ. กล่าวถึงกรณีที่สภานิติบัญญัติแห่งชาติ หรือ สนช. จะลงมติเลือกว่าที่กรรมการการเลือกตั้ง หรือ กกต. ในวันที่ 12 ก.ค. นี้ ว่าหากมีการคว่ำหรือมีมติไม่เลือกผู้ที่ได้รับการเสนอชื่อเป็นครั้งที่ 2 ก็สามารถใช้วิธีการทาบทามผู้มีความรู้ความสามารถมาทำหน้าที่ กกต. ได้ โดยส่วนตัว กรธ. อยากให้มีการใช้วิธีนี้ เพราะเป็นอีกหนึ่งแนวทางที่จะได้คนที่มีความสามารถเข้ามาทำหน้าที่ แต่ทั้งนี้ขึ้นอยู่ที่กรรมการสรรหาจะไปดำเนินการ อย่าพึ่งคาดเดาไป





ส่วนที่มีการมองว่าการที่ยังไม่สามารถสรรหา กกต. ได้ครบ 7 คน เพราะคุณสมบัติตามรัฐธรรมนูญเข้มเกินไปนั้น ประธาน กรธ. มองว่า หากอยากได้คนที่มีความรู้ความสามารถและมีความใสสะอาดต้องเป็นไปตามคุณสมบัติที่ได้วางไว้